67. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 48495 της 23 Σεπτ./15 Οκτ. 1958 (ΦΕΚ Β΄ 275) Περί τρόπου δημοσιεύσεως διακηρύξεων-ανακοινώσεων της Υπηρεσίας Κρατικών Προμηθειών. Έχοντες υπ’ όψει το άρθρ. 6 του Ν.Δ. 3095/54 «περί οργανώσεως και λειτουργίας της Υπηρεσίας Κρατικών Προμηθειών» τροποποιούμεν την διάταξιν της παρ. 1 του άρθρ. 1 της κατ’ εξουσιοδότησιν του Νόμου τούτου εκδοθείσης υπ’ αριθ. 49381/16.12.55 αποφάσεως ημών ως ετροποποιήθη δια της υπ’ αριθ. 43278/11.9.57 ημετέρας αποφάσεως, ως ακολούθως: Αι σχετικαί των διαγωνισμών των ενεργουμένων παρά τη Ε.Κ.Π. διακηρύξεις δημοσιεύονται κατ’ αρχήν προ της διενεργείας των διαγωνισμών εφ’ άπαξ και εν περιλήψει εις (3) εφημερίδας εκ των ημερησίως εκδιδομένων εν Ελλάδι πολιτικού περιεχομένου, ως και εις (2) ημερησίως εκδιδόμενα περιοδικά οικον. περιεχομένου και μόνον εις περιπτώσεις διαγωνισμών αφορώντων προμήθειαν ειδών αξίας σημαντικού χρηματικού ποσού χρηζόντων ευρυτέρας του συνήθους δημοσιότητος επιτρέπεται εισηγήσει της Υ.Κ.Π. και εγκρίσει του Υπουργού επί των Οικονομικών η δημοσίευσις εις (5) εφημερίδας πολιτικού και (3) οικονομικού περιεχομένου. Η ισχύς της παρούσης άρχεται από της 16ης Σεπτ. 1958 δημοσιευθησομένης εις την Εφημερίδα της Κυβερνήσεως. 